stanford-oval/wikipedia huggingface dataset:
Elämäntaito

Elämäntaidoilla tarkoitetaan elämänhallintaa edistäviä taitoja. Ne ovat opittavissa olevia ja harjoiteltavia taitoja, joilla edistetään omaa ja toisten hyvinvointia. Keskeisinä elämäntaitoina pidetään mm. itsetuntemusta ja yhteisön jäsenenä rakentavasti toimimista. Erilaiset elämäntaito-oppaat ovat olleet jo vuosia hyvin suosittuja länsimaissa. Suomeen ne ovat rantautuneet 2000-luvulla. Niistä voi olla tutkimustiedon mukaan hyötyä esimerkiksi masennuksen hoidossa osana muuta kuntoutusta.
Maailman terveysjärjestö määritteli vuonna 1999 seuraavat elämäntaidot, jotka ovat relevantteja kaikissa kulttuureissa:
päätöksenteko ja ongelmanratkaisu
luova ajattelu ja kriittinen ajattelu
kommunikaatio ja vuorovaikutustaidot
tietoisuus ja empatia
itsevarmuus ja mielentyyneys
resilienssi: selviytyminen tunteiden ja stressin kanssa
Unicef listasi samankaltaisia taitoja vuoden 2012 raportissaan, jossa tarkasteltiin myös elämäntaito-käsitettä, sen määrittelyä ja taustaa. Terminä elämäntaito on levinnyt terveyden, kasvatuksen ja sosiaalipolitiikan aloilla, mutta on edelleen vailla selkeää ja yleisesti hyväksyttyä määritelmää. Käsitteen vahvuutena on henkilökohtaisten ja sosiaalisten taitojen liittäminen arkielämään, mutta haasteena on määrittää, mitkä taidot ovat kaikista olennaisimpia. Elämäntaidoilla tarkoitetaan laajaa joukkoa keskenään erilaisia taitoja. Tämä on ongelmallista, sillä jos kaikki taidot nähdään välttämättöminä, käsite menettää hyödyllisyytensä.
Suomessa lasten ja nuorten elämäntaitojen parissa työtä tekevät järjestötoimijat ovat perustaneet keskinäisen Elämäntaitoverkoston.
Hannu Brelo

Hannu Brelo (k. 2. toukokuuta 2012) oli karjalainen laulaja, joka  sävelsi ja sanoitti lauluja livvinkarjalaksi. Hänen vanhempansa syntyivät Suojärvellä Hautavaaran kylässä, jossa heidän kotikielensä oli livvi. Hannu Brelo syntyi Pohjois-Karjalassa, ja hänen lapsuudenkielensä oli myös livvi.
Diskografia

Ovat juureni Karjalassa (2003)
Urai matkuniekka (2005)
D’ieluo (2007)
Kuaskuja ja suakkunoita I (2007)
Karjalani (2008)
Kuaskuja ja suakkunoita II (2008)
Hannu Brelo pajattaa (2009)
Keveästi Karjalasta (2010)
DVD:t

Viimeiset Karjalan evakot
Aiheesta muualla

Virallinen kotisivu (Arkistoitu – Internet Archive)
Götene

| Götene |
| --- | --- |
 Götenen kirkko.
 Götene
 Koordinaatit: 58°32′N, 13°29′E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Götenen kunta
Pinta-ala:  
 – Maa:  4,59 km²
Väkiluku:  4 933
 – Väestötiheys:  1 074,7 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Götene on samannimisen Götenen kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 4 933 asukasta.
Götene oli 1970-luvun alun kuntauudistukseen asti kauppala.
Väestönkehitys

| Götenen taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 696 | 2 696 |
| 1965 | 1965 |    | 3 172 | 3 172 |
| 1970 | 1970 |    | 3 818 | 3 818 |
| 1975 | 1975 |    | 4 447 | 4 447 |
| 1980 | 1980 |    | 4 591 | 4 591 |
| 1990 | 1990 |    | 5 027 | 5 027 |
| 1995 | 1995 |    | 4 973 | 4 973 |
| 2000 | 2000 |    | 4 655 | 4 655 |
| 2005 | 2005 |    | 4 727 | 4 727 |
| 2010 | 2010 |    | 4 933 | 4 933 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Länsi-Götanmaan läänin kuntien keskustaajamat
Götaverken

Götaverkenin telakka Göteborgissa vuonna 1946.
Götaverken oli Göteborgin Hisingeniin vuonna 1841 perustettu telakka, joka meni konkurssiin vuonna 1989.
Historiaa

Telakan perusti skotlantilainen Alexander Keiller nimellä Keillers Werkstad i Göteborg. Vuoden 1867 konkurssin jälkeen telakasta tehtiin Göteborgs Mekaniska Verkstads AB, jonka johtoon asettui Kellerin poika James. Samalla telakka muutti toiselle puolen Götajokea. Vuonna 1906 se muutti nimensä muotoon Göteborgs Nya Verkstads AB ja vuonna 1917 muotoon AB Götaverken.
Ensimmäinen alus laskettiin telakalta vesille 1868. Vuonna 1906 telakan ostivat Hugo Hammar ja Sven Almqvist ja alkoivat kehittää sitä, kunnes vuonna 1917 myivät sen Dan Broströmille osaksi Broström-yhtymää. Hugo Hammar jatkoi telakan johtajana, ja vuonna 1933 Götavarvenista oli tullut maailman suurin telakka mitattuna vesillelasketuilla bruttotonneilla.
1960-luvun vaihteessa Götaverken perusti toisen telakan Arendaliin, jossa ensimmäisenä maailmassa työskenneltiin valtaosin sisätiloissa. Samalla vanhan telakan käyttö väheni, ja sieltä viimeinen vesillelasku tapahtui 1968.
Vuonna 1971 Broström-yhtymä myi Götaverkenin Salén-yhtymälle, joka puolestaan myi sen telakkakriisin jälkeen vuonna 1977 valtion perustaman Svenska Varvin tytäryhtiöksi. Telakka yritti erikoistua perinteisten tankkereiden ja malminkuljetusalusten sijasta jäänmurtajiin, lauttoihin ja kylmäkuljetusaluksiin sekä erityisesti Pohjanmeren öljyteollisuuden tarvitsemiin offshore-asuntolauttoihin yhdessä göteborgilaisen Consafe-yhtiön kanssa. Consafen konkurssi 1985 kuitenkin tuhosi myös Götaverkenin tulevaisuuden, ja viimeinen laiva, jäänsärkijä Oden, laskettiin vesille 1989. Cityvarvet-nimen saanut vanha telakka kuitenkin jatkoi toimintaansa korjaustelakkana vuoteen 2015 asti.
Aiheesta muualla

Kuvia tai muita tiedostoja aiheesta Götaverken Wikimedia Commonsissa
Erkki Koivisto (lausuja)

Erkki Koivisto (Koivistoinen) (22. helmikuuta 1911 Viipuri – 23. toukokuuta 1998 Espoo) oli suomalainen lausuntataiteilija.
Erkki Koiviston humorististen lausuntailtojen ohjelmistoon kuului muun muassa Iivo Härkösen ja Unto Seppäsen tekstejä sekä Lauri Pohjanpään ja La Fontainen eläinsatuja.
Erkki Korhonen

Erkki Korhonen on seuraavien henkilöiden nimi:
Erkki Korhonen (s. 1928), itseoppinut kuvanveistäjä
Erkki Korhonen (s. 1956), pianisti, Kansallisoopperan pääjohtaja
Erkki Korhonen (s. 1940), pesäpalloilija
Erkki J. Korhonen (1924–1982), poliisiylijohtaja
Erkki Korhonen (1931–2015), kansanedustaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erkki Korhonen”, voi hakea sivunnimihaulla, laajalla sivunnimihaulla tai tekstihaulla.
Erwin Geschonneck

Erwin Geschonneck 1968.
Erwin Geschonneck (keskellä) lokakuussa 1961.
Erwin Geschonneck (27. joulukuuta 1906 Bartenstein, Itä-Preussi – 12. maaliskuuta 2008 Berliini, Saksa) oli saksalainen näyttelijä.
Geschonneck syntyi Itä-Preussin Bartensteinissa, joka nykyään on Puolan alueella ja nimeltään Bartoszyce. Sieltä hänen perheensä muutti vuonna 1909 Berliiniin. Geschonneckilla oli rooleja muiden muassa elokuvissa Valesankari (1956), Sotaurhot (1960) ja Levinin mylly (1980).
Geschonneck liittyi Saksan kommunistipuolueeseen vuonna 1929. Natsien noustua valtaan hän pakeni Puolaan, Latviaan ja Tšekkoslovakiaan. Hän joutui pidätetyksi Prahassa vuonna 1938 ja päätyi keskitysleirille. Tuleva näyttelijä evakuoitiin, mutta Neuengammen keskitysleiriläisiä hakemaan tullut Cap Arcona upposi huhtikuussa 1945, ja Geschonneck oli yksi harvoista onnettomuusalukselta selvinneistä.
Geschonneckille myönnettiin Itä-Saksan kansallispalkinto neljästi (1954, 1960, 1961 ja 1968). Hänet äänestettiin vuonna 1992 Film und Fernsehen -lehdessä kaikkien aikojen parhaaksi itäsaksalaiseksi näyttelijäksi. Hänestä tehtiin vuonna 1976 Vaterländischer Verdienstordenin ja vuonna 1981 Karl-Marx-Ordenin jäsen.
Geschonneck oli viidesti naimisissa. Hänellä oli kaksi poikaa ja tytär. Hän saavutti joulukuussa 2006 sadan vuoden iän.
Erwin Chamberlain

| Erwin Chamberlain> Henkilötiedot |
| --- | --- |
Syntynyt: 14. helmikuuta 1915 Shawville, Quebec, Kanada
Kuollut: 8. toukokuuta 1986 (71 vuotta)
Kansalaisuus:   Kanada
Jääkiekkoilija
Lempinimi:  Murph
Pelipaikka:  hyökkääjä
Maila:  vasen
Pituus:  180 cm
Paino:  75 kg
Pelaajaura
Pääsarjaura:  1932–1949
Erwin Groves Chamberlain (14. helmikuuta 1915 Shawville, Quebec, Kanada – 8. toukokuuta 1986) oli kanadalainen jääkiekkoilija. Chamberlainin pelipaikka oli hyökkääjä.
Urallaan hän saavutti Stanley Cupin Montreal Canadiensin riveissä NHL-kausina 1943–1944 sekä 1945–1946. Chamberlainin muut joukkueet olivat Canadiensin ohella Toronto Maple Leafs, Brooklyn Americans ja Boston Bruins. Yhteensä Chamberlain pelasi NHL:ssä 510 ottelua, ja teki niihin tehot 100+175=275.
Erwin Gillmeister

| Erwin Gillmeister |
| --- | --- |

Henkilötiedot
Syntynyt: 11. heinäkuuta 1907 Toruń, Puola
Kuollut: 26. marraskuuta 1993 (86 vuotta) München, Saksa
Yleisurheilija
Pituus:  178 cm
Paino:  70 kg
Laji:  pikajuoksu
Seura:  TV Germania Stolp
Ennätykset:  100 metrin juoksu: 10,5 (1934)
| Mitalit> Maa:   Saksa.Miesten yleisurheilu. Olympialaiset  | Mitalit> Maa:   Saksa.Miesten yleisurheilu. Olympialaiset  | Mitalit> Maa:   Saksa.Miesten yleisurheilu. Olympialaiset  | Maa:   Saksa> Miesten yleisurheilu. |
| --- | --- | --- | --- |
|  Pronssia | Berliini 1936 | 4 x 100 metrin viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Torino 1934 | 4 x 100 metrin viest |  |
Erwin Gillmeister (s. 11. heinäkuuta 1907 Toruń, Puola – 26. marraskuuta 1993 München, Saksa) oli saksalainen pikajuoksija ja olympiamitalisti.
Olympialaisissa Gillmeister edusti Saksaa kerran, vuonna 1936 Berliinissä. Tuolloin hän oli mukana pronssia saavuttaneessa 4 x 400 metrin viestijuoksun joukkueessa. Hän oli mukana myös vuoden 1934 EM-kilpailuissa, joissa oli voittamassa kultaa pikaviestistä. 100 metrin ennätyksensä 10,5 Gillmeister juoksi vuonna 1934.
Halle Bailey

| Halle Bailey |
| --- | --- |
 Bailey vuonna 2018
Henkilötiedot
Koko nimi:  Halle Lynn Bailey
Syntynyt: 27. maaliskuuta 2000 (ikä 24) Atlanta, Georgia, Yhdysvallat
Kansalaisuus:   Yhdysvallat
Ammatti:   laulaja  lauluntekijä  näyttelijä 
Muusikko
Taiteilijanimi:  Hallee 
Tyylilajit:  nykyaikainen R&B 
Soittimet:  kitara, piano ja sampleri 
Levy-yhtiöt:  Parkwood Entertainment ja Columbia Records 
 Nimikirjoitus
  [ Muokkaa Wikidatassa ] [ ohje ]  
Halle Lynn Bailey (s. 27. maaliskuuta 2000 Atlanta, Georgia) on yhdysvaltalainen laulaja-lauluntekijä ja näyttelijä. Hän on rhythm and blues -duon Chloe x Halle toinen jäsen isosiskonsa Chloe Baileyn ohella. Hän on julkaissut duon jäsenenä kaksi studioalbumia: The Kids Are Alright (2018) ja Ungodly Hour (2020). Hänellä on lisäksi päärooli musikaalielokuvassa Pieni merenneito (2023).
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2006 | Last Holiday | Last Holiday | Tina |
| 2023 | Pieni merenneito | The Little Mermaid | Ariel |
| 2023 | Häivähdys purppuraa | The Color Purple | Nettie |
Filmografia > Televisiosarjat

| Vuodet | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2018–2022 | Grown-ish | Grown-ish | Sky Forster |
Palkinnot ja ehdokkuudet > Grammy-palkinnot

| Vuosi | Teos | Palkinto | Lopputulos |
| --- | --- | --- | --- |
| 2019 | The Kids Are Alright | Paras uusi artisti | Ehdokkuus |
| 2019 | The Kids Are Alright | Paras urban contemporary -albumi | Ehdokkuus |
| 2021 | Wonder What She Thinks Of Me | Paras perinteinen R&B-esitys | Ehdokkuus |
| 2021 | Do It | Paras R&B-laulu | Ehdokkuus |
| 2021 | Ungodly Hour | Paras progressiivinen R&B-albumi | Ehdokkuus |
Aiheesta muualla

Kuvia tai muita tiedostoja aiheesta Halle Bailey Wikimedia Commonsissa
Halle Bailey Internet Movie Databasessa. (englanniksi)
Göran J. Ehrnrooth

Clas Göran Jacob Ehrnrooth (s. 12. tammikuuta 1934 Helsinki) on suomalainen talouselämän vaikuttaja ja vuorineuvos. Ehrnrooth valmistui diplomiekonomiksi Svenska handelshögskolanista vuonna 1954. Hänet valittiin Oy Fiskars Ab:n varatoimitusjohtajaksi vuonna 1968, ja hän oli yhtiön toimitusjohtajana vuosina 1969–1983 sekä hallituksen päätoimisena puheenjohtajana 1984–2006. Ehrnroothin johtajakaudella yhtiö luopui asteittain perinteisestä teräksentuotannosta ja keskittyi erityisesti 1980-luvulla kulutustavaroiden valmistukseen.
Ehrnrooth on osallistunut myös monien suomalaisten yritysten hallitustyöskentelyyn 1960-luvun lopulta lähtien. Näitä ovat olleet muun muassa Oy L. M. Ericsson Ab, Ovako Ab, Rautaruukki Oy, Starckjohann-Telko Oy, Oy Sinebrychoff Ab, Oy Tampella Ab ja Wärtsilä Oyj. Ehrnrooth on vaikuttanut 1970- ja 1980-luvuilla myös teollisuuden etujärjestöissä kuten Teollisuuden Keskusliiton hallituksessa ja Suomen Työnantajain Keskusliiton edustajistossa.
Perhe

Göran J. Ehrnroothin isä oli Pohjoismaiden Yhdyspankin pääjohtaja Göran Ehrnrooth ja äiti vuorineuvos Jacob von Julinin tytär Louise von Julin. Hän on ollut vuodesta 1961 naimisissa Christina Grönblomin kanssa. Vuorineuvos Casimir Ehrnrooth on Göran J. Ehrnroothin veli. Göran J. Ehrnroothin poikia ovat myös liike-elämässä toimivat Alexander ja Albert Ehrnrooth.
Göteborg City Airport

Göteborg City Airport (IATA: GSE, ICAO: ESGP), aikaisemmalta nimeltään Säven lentokenttä, oli toinen Göteborgin kahdesta kansainvälisestä lentoasemasta. Se palveli matkustajaliikenteessä 18.1.2015 asti. Nykyisin kenttä on vain pienkoneiden käytössä. Se sijaitsee Hisingenin saarella 14 kilometriä Göteborgin keskustasta luoteeseen.  Ennen vuotta 2001, jolloin Ryanair alkoi liikennöidä kentältä, lentoaseman vuosittainen matkustajamäärä oli vain noin 9 000, kun taas vuonna 2005 lentoaseman kautta kulki yhteensä jopa 500 000 matkustajaa. Kaupallisten lentoyhtiöiden lisäksi lentoasemaa käyttää myös muun muassa Ruotsin rannikkovartiosto. Lentoasemalla on myös yleisilmailutoimintaa, ja siellä toimiikin kaksi lentokerhoa: Chalmers flygklubb sekä yksi Euroopan vanhimmista lentokerhoista, Aeroklubben i Göteborg.
Göteborgia palvelee nykyisin vain Landvetterin lentoasema, joka sijaitsee 20 kilometriä Göteborgin keskustasta itään.
Lentoyhtiöt ja kohteet

Lentoasemalle ennen vuotta 2015milloin? säännöllisesti lentäneet lentoyhtiöt olivat:[lähde? ]
Flexflight (Læsø)
Ryanair (Dublin, Girona, Glasgow-Prestwick, Frankfurt-Hahn, Lontoo-Stansted, Madrid, Marseille-Provence)
Wizz Air (Budapest, Varsova)
Aiheesta muualla

Göteborg City Airport (viralliset kotisivut)
Ruotsin lentoasemat
| --- | --- |
Tukholman lentoasemat:   Arlanda  Bromma  Skavsta  Västerås 
Muut päälentoasemat:   Göteborg-Landvetter  Göteborg City  Malmö  Luulaja  Uumaja 
Muut yli 50 000 matkustajan lentoasemat:   Östersund  Ängelholm-Helsingborg  Sundsvall-Timrå  Visby  Skellefteå  Ronneby  Kalmar  Växjö  Kiiruna  Örnsköldsvik  Jönköping  Halmstad  Örebro  Kristianstad  Norrköping  Linköping  Trollhättan-Vänersborg 
Alueelliset lentoasemat:   Arvidsjaur  Jällivaara  Borlänge  Kramfors  Lycksele  Storuman  Vilhelmina  Hemavan  Oskarhamn  Mora  Sveg  Hultsfred  Pajala  Hagfors  Torsby
Erwin Franzkowiak

| Mitalit> Maa:   Saksa. Olympialaiset .Miesten maahockey | Mitalit> Maa:   Saksa. Olympialaiset .Miesten maahockey | Mitalit> Maa:   Saksa. Olympialaiset .Miesten maahockey | Maa:   Saksa> .Miesten maahockey |
| --- | --- | --- | --- |
|  Pronssia | Amsterdam 1928 | joukkuekilpailu |  |
Erwin Franzkowiak (20. marraskuuta 1894 – 19. maaliskuuta 1984) oli saksalainen maahockeypelaaja ja olympiamitalisti. Hän kilpaili vuoden 1928 kesäolympialaisissa Amsterdamissa ja kuului siellä lajissa pronssia saaneeseen miesten joukkueeseen.
HMS Christopher (1912)

| HMS Christopher |
| --- | --- |

Aluksen vaiheet
Rakentaja:  Hawthorn Leslie and Company, Newcastle-upon-Tyne
Kölinlasku:  16. lokakuuta 1911
Laskettu vesille:  29. elokuuta 1912
Palveluskäyttöön:  marraskuu 1912
Loppuvaihe:  myyty romutettavaksi 9. toukokuuta 1921
Tekniset tiedot
Uppouma:  1 072 t 1 300 t (max)
Pituus:  81,5 m (kokonaispituus)
Leveys:  8,2 m
Syväys:  2,9 m
Koneteho:  24 500 shp
Nopeus:  29 solmua
Miehistöä:  73
Aseistus
Aseistus:  3 × BL 4 tuuman Mk VIII -tykkiä 2 × 21" (533 mm) torpedoputkea
HMS Christopher oli Britannian kuninkaallisen laivaston Acasta-luokan hävittäjä.
Valmistus

Alus tilattiin vuosien 1911-1912 laivasto-ohjelmassa Hawthorn Leslie and Companyltä Newcastle-upon-Tynestä, missä köli laskettiin 16. lokakuuta 1911. Alus laskettiin vesille 28. elokuuta 1912 ja valmistui vielä saman vuoden lopulla marraskuussa.
Palvelus

Alus myytiin romutettavaksi 9. toukokuuta 1921.
Espanjan vallankumous

Kapinan johtaja kenraali Juan Prim ratsailla. Antonio Maria Esquivelin (1806–1857) maalaama muotokuva.
Espanjan vallankumous (esp. La Gloriosa ’loistokas’) oli Espanjan asevoimien vuonna 1868 tekemä vallankumous, joka syrjäytti kuningatar Isabella II:n.
Kenraali Juan Primin johtama vuoden 1866 kapina ja kenraalien mellakka antoivat liberaaleille ja tasavaltalaisille merkin siitä, että Espanjalla oli vakava ongelma valtion asioiden johdossa, ja joku pitäisi saada hallitsemaan maata. Liberaalit ja tasavaltalaiset maanpakolaiset tekivät sopimuksia Oostendessa vuonna 1866 ja Brysselissä 1867. Nämä sopimukset loivat rungon tärkeään kansannousuun. Kansannousun tavoitteena ei ollut vain pääministerin korvaaminen liberaalilla, vaan kuningatar Isabellan syrjäyttäminen. Liberaalit pitivät häntä syynä Espanjan huonoon hallintoon.
Kuningattaren jatkuva valikointi liberaalien ja konservatiivien välillä oli raivostuttanut muita puolueita, ja se teki mahdolliseksi rintaman, joka toimi yli puoluerajojen. Leopoldo O’Donnellin kuolema vuonna 1867 aiheutti puolueiden lopullisen yhdistymisen. Moni liittyi lopulta kasvavaan liikkeeseen, jonka tavoitteena oli kaataa Isabella ja luoda paremmin toimiva hallitus.
Vallankumous alkoi syyskuussa 1868, kun amiraali Juan Bautista Topeten joukot aloittivat hänen johdollaan kapinan Cádizissa. Puoli vuosisataa aiemmin Rafael del Riego oli aloittanut vallankaappauksen samassa paikassa Isabellan isää Ferdinand VII:ttä vastaan.
Espanjan vastarintaliike

Espanjan kartta johon on merkitty vastarintaliikkeen aktiivisimmat toiminta-alueet.
Espanjan vastarintaliike on Espanjan sisällissodan päättymisen jälkeen kenraali Francisco Francon sotilasdiktatuuria vastaan taistelleiden sissiryhmien yhteisnimitys. Suurin osa entistä tasavaltalaishallitusta kannattaneista ryhmistä toimi maanpaossa Ranskasta käsin. Toisen maailmansodan aikana ne osallistuivat myös Ranskan vastarintaliikkeen toimintaan ja vapauttivat sodan loppuvaiheessa useita kaupunkeja Lounais-Ranskassa, jossa liittoutuneiden joukot eivät taistelleet.
Espanjan vastarintaliikkeen suurin operaatio oli hyökkäys Val d’Aranin laaksoon lokakuussa 1944, mutta Francon joukot ajoivat sissit takaisin Ranskaan kymmenen päivää kestäneiden taistelujen jälkeen. Vastarintaliikkeen viimeiset merkittävät osat vetäytyivät Espanjasta vuonna 1952, kun toivoa liittoutuneiden avusta Francoa vastaan ei enää ollut. Tämän jälkeen Espanjan vuoristoalueille jääneet pienet ryhmät taistelivat enää hajanaisesti oman hengissäpysymisensä puolesta ilman yhtenäistä organisaatiota. Sissiryhmien taistelu päättyi 1960-luvun puoliväliin mennessä.
Toimintansa aikana Espanjan vastarintaliike sai huomattavaa tukea siviiliväestöltä niillä alueilla, joilla liike toimi aktiivisesti. Tämä johti hallituksen joukkojen julmuuksiin siviiliväestöä vastaan, minkä seurauksena vastarinta alkoi hiipua. Hallituksen sanomalehdissä ja radiossa ei sisseistä kerrottu yleensä mitään, joten monilla alueilla Espanjassa siviilit eivät edes tienneet heidän olemassaolostaan. Poliittisesti vastarintaliike koostui pääasiassa kommunisteista, sosialisteista ja anarkisteista. Merkittävin yksittäinen ryhmittymä muodostui anarkosyndikalistisen ammattiliiton CNT:n jäsenistä.
HMS Convolvulus (M45)

| HMS Convolvulus |
| --- | --- |
 HMS Convolvulus

Aluksen vaiheet
Rakentaja:  Charles Hill and Sons, Bristol
Kölinlasku:  17. tammikuuta 1940
Laskettu vesille:  22. syyskuuta 1940
Palveluskäyttöön:  26. helmikuuta 1941
Loppuvaihe:  romutettu 1947
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 × BL 4"/L45 (102 mm) Mk IX -tykki 1 × kaksipiippuinen Vickers .50" Mk III -ilmatorjuntakonekivääri 1 × kaksipiippuinen .303" Lewis-pikakivääri 2 × Mk II syvyyspomminheitintä, joihin yhteensä 40 syvyyspommia
HMS Convolvulus (viirinumero M45) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus

Alus tilattiin 25. heinäkuuta 1939 Bristolista Charles Hill and Sonsilta, missä köli laskettiin 17. tammikuuta 1940. Alus laskettiin vesille 22. syyskuuta ja valmistui 26. helmikuuta 1941.
Palvelus

Alus myytiin romutettavaksi 5. lokakuuta 1947.
Esser

Esser on sukunimi, joka on muun muassa seuraavilla henkilöillä:
Dick Esser (1918–1979), alankomaalainen maahockeypelaaja ja olympiamitalisti
Hermann Esser (1900–1981), saksalainen natsipoliitikko ja toimittaja
Markus Esser (s. 1980), saksalainen moukarinheittäjä
Paul Esser (1913–1988), saksalainen teatteri- televisio- ja ääninäyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
HMS Blixt (1898)

| HMS Blixt |
| --- | --- |


Aluksen vaiheet
Rakentaja:  Karlskronavarvet
Laskettu vesille:  26. heinäkuuta 1898
Palveluskäyttöön:  joulukuu 1898
Poistui palveluskäytöstä:  13. kesäkuuta 1947
Tekniset tiedot
Uppouma:  92 t
Pituus:  39,9 m (kokonaispituus)
Leveys:  4,8 m
Syväys:  2,1 m
Koneteho:  1 x 3-sylinterinen kolmivaihehöyrykone, 1 350 ihp
Nopeus:  23 solmua
Miehistöä:  18
Aseistus
Aseistus:  2 x 38,1 cm M/93 torpedoputkea 2 x 47 mm kan M/95 -tykkiä
HMS Blixt (runkonumero vuodesta 1921 alkaen V27) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.
Valmistus

Alus tilattiin Karlskronan laivastontelakalta. Alus laskettiin vesille 26. heinäkuuta 1898 ja se liitettiin laivastoon joulukuussa.
Palvelus

Alus luokiteltiin 1921 yhteysveneeksi runkonumerolla V27, jolloin sen torpedoaseistus korvattiin miinanraivauskalustolla. Se palveli pääosan toista maailmansotaa Malmöhön sijoitetussa laivasto-osastossa ja sotatoimien päätyttyä alus sijoitettiin merisotakouluun koululaivaksi. Alus poistettiin palveluksesta 13. kesäkuuta 1947.
HMS Churchill (S46)

| HMS Churchill |
| --- | --- |

Aluksen vaiheet
Rakentaja:  Vickers Shipbuilding and Engineering, Barrow-in-Furness
Kölinlasku:  30. kesäkuuta 1967
Laskettu vesille:  20. joulukuuta 1969
Palveluskäyttöön:  15. heinäkuuta 1971
Poistui palveluskäytöstä:  28. helmikuuta 1991
Tekniset tiedot
Uppouma:  4 900 t (sukelluksissa)
Pituus:  86,9 m
Leveys:  10,1 m
Syväys:  8,2 m
Koneteho:  1 x PWR1-painevesireaktori 11 MW
Nopeus:  28 solmua
Miehistöä:  103
Aseistus
Aseistus:  6 × 21" (533 mm) torpedoputkea
HMS Churchill (viirinumero S46) oli Britannian kuninkaallisen laivaston Churchill-luokan ydinsukellusvene.
Valmistus

Alus tilattiin Vickers Armstrongilta Barrow-in-Furnessista, missä köli laskettiin 30. kesäkuuta 1967. Se laskettiin vesille 20. joulukuuta 1969 ja valmistui 15. heinäkuuta 1971.
Palvelus

Alus poistettiin palveluksesta 28. helmikuuta 1991.
HMS Contest (1894)

| HMS Contest |
| --- | --- |

Aluksen vaiheet
Rakentaja:  Laird, Son and Company, Birkenhead
Kölinlasku:  1. maaliskuuta 1894
Laskettu vesille:  1. joulukuuta 1894
Palveluskäyttöön:  heinäkuu 1895
Loppuvaihe:  myyty romutettavaksi 1911
Tekniset tiedot
Uppouma:  290 t (standardi) 345 t (kuormattu)
Pituus:  64,92 m
Leveys:  5,87 m
Syväys:  2,90 m
Koneteho:  4 400 ihp
Nopeus:  27 solmua
Miehistöä:  53
Aseistus
Aseistus:  1 x QF 12 naulan 12 cwt laivatykki 5 x QF 6 naulan Hotchkiss 2 x 18" torpedoputkea
HMS Contest oli Britannian kuninkaallisen laivaston vuonna 1895 palvelukseenotettu Banshee-luokan torpedovenehävittäjä.
Valmistus

Alus tilattiin 7. helmikuuta 1894 Laird, Son and Companyltä Birkenheadistä, jolloin sen luovutusajankohdaksi määrättiin 31. maaliskuuta 1895. Köli laskettiin 1. maaliskuuta 1894. Alus laskettiin vesille saman vuoden lopulla 1. joulukuuta ja valmistui heinäkuussa 1895.